
Konkursi väljakuulutamine
Narva Paemurru Spordikooli direktori
vaba ametikoha täitmiseks

1. Asjaolud ja menetluse käik

Narva Paemurru Spordikool on haridusasutus, mis tegutseb noorsootöö valdkonnas ning loob huvihariduse omandamise ja isiksuse mitmekülgse arengu viljelemise võimalused huvihariduse erinevates valdkondades. Kõrgemalseisvaks organiks on Narva Linnavalitsuse Kultuuriosakond. Huvikooli tööd juhib direktor, kelle ülesanne on tagada huvikooli tulemuslik töö, vastutada huvikooli üldseisundi ja arengu ning rahaliste vahendite sihipärase ja otstarbeka kasutamise eest. Käesoleval ajal asutuse direktori ülesandeid täidab direktori asetäitja õppealal ja direktori ametikoht on vaba.
2. Õiguslikud alused

Vastavalt Huvikooli seaduse § 15 lõikele 1 huvikooli direktori vaba ametikoha täitmiseks korraldatava konkursi tingimused ja korra, direktorile esitatavad kvalifikatsiooninõuded, sealhulgas ka vajalike erialateadmiste taseme kehtestab kooli pidaja. Konkursi direktori vaba ametikoha täitmiseks kuulutab välja ja korraldab kooli pidaja.

Vastavalt Kohaliku omavalitsuse korralduse seaduse § 30 lõike 1 punktile 4 linnavalitsus lahendab ja korraldab kohaliku elu küsimusi, mis on seadusega kohaliku omavalitsuse pädevusse antud ja linnavolikogu delegeeris selle lahendamise linnavalitsusele.

Narva Linnavolikogu 17.01.2008.a. määruse nr 5 alusel delegeeritakse Huvikooli seaduse § 15 lõikes 1 toodud kooli pidaja pädevusse antud ülesannete lahendamine Narva Linnavalitsusele.
Narva linna munitsipaalhuvikooli direktori kvalifikatsiooninõuded on kehtestatud Narva Linnavalitsuse 30.04.2008.a. määrusega nr 521.

Vastavalt Narva koolieelse lasteasutuse juhataja ja munitsipaalkooli direktori vaba ametikoha täitmiseks korraldatava avaliku konkursi kuulutamise ja läbiviimise korra”, mis on kinnitatud Narva Linnavalitsuse 10.08.2004.a. määrusega nr 810, punktile 2 konkursiteade avaldatakse ühes kohalikus (linna- või maakondlikus) ajalehes ja ühes vabariiklikus ajalehes vähemalt kümme päeva enne konkursi toimumist.
3. Otsus


3.1 Kuulutada välja konkurss Narva Paemurru Spordikooli direktori vaba ametikoha täitmiseks.

3.2 Kinnitada konkursikomisjon järgmises koosseisus:

Tarmo Tammiste


Ants Liimets

Jelena Torokvei

Larissa Olenina
Ljubov Fomina
Dmitri Vergun
- linnapea, komisjoni esimees

- linnasekretär

- abilinnapea

- Narva Linnavolikogu kultuuri- ja spordikomisjoni esimees

- Narva Linnavalitsuse Kultuuriosakonna juhataja asetäitja haridusalal juhataja ülesannetes
- Narva Linnavalitsuse Kultuuriosakonna juhataja asetäitja 
3.3 Kehtestada Narva Paemurru Spordikooli direktori vaba ametikoha konkursist osavõtjatele järgmised nõuded:
· pedagoogiline kõrgharidus ja vähemalt kolmeaastane pedagoogilise töö staaž ning läbitud 240-tunnine juhtimiskoolitus või
· kooli profiilile vastav kõrgharidus ja vähemalt viieaastane pedagoogilise töö staaž, omades vähemalt pedagoogi ametijärku, ning läbitud 240-tunnine juhtimiskoolitus või
· kõrgharidus ja vähemalt kolmeaastane samaväärse organisatsiooni juhtimise kogemus ning läbitud vähemalt 240-tunnine pedagoogikakursus ja 160-tunnine juhtimiskoolitus
· riigikeele oskus vähemalt C-1 tasemel
3.4 Konkursil osalejatel esitada vajalikud dokumendid hiljemalt 16.10.2008.a.
3.5 Narva Linnavalitsuse Kultuuriosakonnal avaldada konkursiteadet ajalehtedes.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega  sätestatud korras.
Tarmo Tammiste

Linnapea                                                                    Ants Liimets

                                                                                   Linnasekretär

